*12. veljače 2025.*

U svrhu istraživanja uloge i politike Republike Hrvatske prema državama Zapadnog Balkana, konkretnije Bosni i Hercegovini, Republici Srbiji i Crnoj Gori, koristit ću dizajn istraživanja s malim n koji omogućuje analizu ograničenog broja slučajeva. U tom slučaju, bit će provedena preciznija analiza problematike triju susjednih država Republike Hrvatske koje nisu članice Europske unije, ali imaju različite stavove i razine suradnje s Republikom Hrvatskom.

Metodološki okvir istraživanja, temeljen na komparativnoj analizi specifičnih odnosa i studiji slučaja bilateralnih odnosa, omogućit će dublju analizu političkih i diplomatskih odnosa između odabranih država, korištenjem metoda slaganja i razlike.

Istraživanje će pružiti detaljan uvid u složene političke procese, izazove i prilike koje utječu na regionalnu sigurnost i stabilnost. Korištenje ovih dizajna omogućit će temeljitije razumijevanje procesa koji utječu na bilateralne odnose u regiji, kao i njezinu stabilnost.